|  |
| --- |
| Številka: 510-18/2024/4 |
| Ljubljana, 25. 3. 2024 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za obisk ministra za gospodarstvo, turizem in šport Matjaža Hana v Švici od 8. do 11. aprila 2024 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji sklep:   1. Vlada Republike Slovenije je sprejela Izhodišča za obisk ministra za gospodarstvo, turizem in šport Matjaža Hana v Švici od 8. do 11. aprila 2024. 2. Vlada Republike Slovenije je določila delegacijo Republike Slovenije v sestavi:  * Matjaž Han, minister, Ministrstvo za gospodarstvo, turizem in šport, vodja delegacije; * mag. Petra Culetto, vodja Kabineta ministra, Ministrstvo za gospodarstvo, turizem in šport, članica delegacije; * Jernej Salecl, generalni direktor, Direktorat za industrijo, podjetništvo in internacionalizacijo, Ministrstvo za gospodarstvo, turizem in šport, član delegacije; * Jernej Kovač, vodja Službe za odnose z javnostmi, Ministrstvo za gospodarstvo, turizem in šport, član delegacije; * Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.  1. S strani Veleposlaništva Republike Slovenije v Švici bo delegacijo spremljal mag. Iztok Grmek, veleposlanik.   Barbara Kolenko Helbl  GENERALNA SEKRETARKA  Priloga:   * Izhodišča za obisk ministra za gospodarstvo, turizem in šport Matjaža Hana v Švici od 8. do 11. aprila 2024 – predlog za obravnavo   Sklep prejmejo:  - Ministrstvo za gospodarsko, turizem in šport,  - Ministrstvo za zunanje in evropske zadeve,  - Generalni sekretariat Vlade RS,  - Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| mag. Snežana Popovič, vodja Službe za evropske zadeve in mednarodno sodelovanje, Ministrstvo za gospodarstvo, turizem in šport | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva:  Minister za gospodarstvo, turizem in šport Matjaž Han bo z delegacijo v dneh od 8. do 11. aprila 2024 obiskal Švico.  Minister Han se bo v okviru obiska v Švici srečal z zveznim svetnikom in ministrom za gospodarstvo, izobraževanje in raziskave Švicarske konfederacije Guyem Parmelinom, obiskal bo sedež Združenja evropskih nogometnih zvez UEFA, Evropsko organizacijo za jedrske raziskave CERN, kampus podjetja Novartis, kjer se bo srečal z vodstvom podjetja Novartis ter ločeno z vodstvom podjetja Sandoz, udeležil pa se bo tudi turistično-promocijskega dogodka »Roadshow Švica – workshop Bern 2024« v Bernu, ki ga organizira Slovenska turistična organizacija.  Namen obiska je okrepiti gospodarsko sodelovanje s Švico, ki je za Slovenijo izjemno pomembno. Poseben poudarek v okviru obiska bo namenjen predstavitvi Slovenije kor privlačne države za investicijsko, visoko tehnološko ter turistično dejavnost. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni stroški prevozov, nočitev, tolmačenja, dnevnic ter ostalih stroškov znašajo največ 10.000,00 EUR. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

Matjaž Han

MINISTER

**Izhodišča za obisk ministra za gospodarstvo, turizem in šport Matjaža Hana**

**v Švici od 8. do 11. aprila 2024**

**I. Namen obiska**

Minister za gospodarstvo, turizem in šport Matjaž Han (v nadaljnjem besedilu: minister Han) bo z delegacijo v dneh od 8. do 11. aprila 2024 obiskal Švico, in sicer na povabilo zveznega svetnika in ministra za gospodarstvo, izobraževanje in raziskave Švicarske konfederacije Guya Parmelina (v nadaljnjem besedilu: minister Parmelin).

Minister Han bo v okviru obiska v Švici poleg bilateralnega srečanja z ministrom Parmelinom obiskal tudi sedež Združenja evropskih nogometnih zvez UEFA, Evropsko organizacijo za jedrske raziskave CERN, kampus podjetja Novartis, kjer se bo srečal z vodstvom podjetja Novartis ter ločeno z vodstvom podjetja Sandoz, udeležil pa se bo tudi turistično-promocijskega dogodka »Roadshow Švica – workshop Bern 2024« v Bernu, ki ga organizira Slovenska turistična organizacija STO (oziroma Predstavništvo STO v Nemčiji).

Namen obiska je okrepiti gospodarsko sodelovanje s Švico, ki je za Slovenijo izjemno pomembno. V zadnjih letih beležimo skokovit trend rasti medsebojne menjave. Švica je tako na strani izvoza kot uvoza najpomembnejša zunanje trgovinska partnerica Slovenije ter 3. največja investitorica v slovensko gospodarstvo (oziroma 4. po izvorni državi lastnika). K visokim rezultatom blagovne menjave pripomorejo predvsem posli oplemenitenja blaga v farmacevtski panogi, ki zavzemajo vodilno mesto v dvostranskem gospodarskem sodelovanju. Trend rasti medsebojne menjave se nadaljuje.

Tudi Slovenija je izjemno pomembna za švicarsko izvozno gospodarstvo in se je leta 2023 po podatkih švicarskega Zveznega carinskega urada uvrstila na 6. mesto med najpomembnejšimi trgovinskimi partnericami Švice (za Nemčijo, ZDA, Italijo, Kitajsko in Francijo).

Poseben poudarek v okviru obiska bo namenjen predstavitvi Slovenije kor privlačne države za investicijsko, visoko tehnološko ter turistično dejavnost.

1. **Program**

Minister Han bo 9. aprila 2024 najprej obiskal sedež Združenja evropskih nogometnih zvez UEFA v Nyonu, kjer si bo ogledal prostore UEFA ter opravil pogovor s predsednikom UEFA Aleksandrom Čeferinom.

Sledil bo obisk Evropske organizacije za jedrske raziskave CERN v Meyrinu, kjer si bo ogledal pospeševalnik, podatkovni center in ATLAS center za obiskovalce. V okviru obiska v CERNu se bo minister Han srečal tudi s slovenskimi znanstveniki.

Naslednji dan bo minister Han z delegacijo obiskal kampus Novartisa v Baslu, kjer bo imel v dopoldanskem času pogovore z vodstvom podjetja Novartis ter ločeno z vodstvom podjetja Sandoz. Slovenska delegacija si bo kampus tudi ogledala.

V popoldanskem času bo sledilo bilateralno srečanje z ministrom Parmelinom v Bernu.

10. aprila 2024 se bo minister Han udeležil tudi turistično-promocijskega dogodka »Roadshow Švica – workshop Bern 2024« v Bernu, ki ga organizira STO. V okviru dogodka bo imel minister Han tudi pozdravni nagovor.

Program obiska je v pripravi in usklajevanju med vsemi sodelujočimi, zato so do obiska še možne spremembe.

1. **Stališče**

Švicarsko gospodarstvo je zelo odprto, razvito in storitveno usmerjeno ter znano po vrhunski farmacevtski in finančni industriji. Svetovna organizacija za intelektualno lastnino je Švico označila za najbolj inovativno državo na svetu, prav tako Švica sodi med države z najvišjim deležem BDP za raziskave in razvoj. Švica se ponaša z visoko avtomatiziranim in učinkovitim proizvodnim sektorjem ter je znana po visoki kakovosti svojih izdelkov. Ima eno najmočnejših farmacevtskih, biotehnoloških in kemičnih industrij v Evropi in na svetu. V Švici imajo sedež tudi številne mednarodne organizacije.

Švica je za Slovenijo prioritetni trg, tako z vidika blagovne, storitvene, investicijske ter turistične menjave.

Možnosti za krepitev dvostranskega sodelovanja so številne tudi izven farmacevtskega področja, predvsem na področjih obnovljivih virov energije, rešitev na področju digitalizacije gospodarstva, informacijske in komunikacijske tehnologije, logistike in gradbeništva, vključno z energetsko učinkovitimi stavbami. Obstajajo tudi možnosti za nadaljnjo krepitev sodelovanja s posameznimi kantoni.

V okviru obiska UEFA bo minister Han s predsednikom UEFA predvsem izmenjal stališča glede vprašanj, povezanih z integriteto v športu, preprečevanjem nasilja na športnih prireditvah, prirejanjem športnih izidov, organizacijo velikih mednarodnih športnih prireditev, financiranjem športa in drugimi aktualnimi temami.

V okviru obiska CERNa se bo minister Han seznanil z institucijo CERN ter aktivnostmi, ki se tam izvajajo, v luči pristopa Slovenije v polno članstvo ter gospodarskih koristi Slovenije, ki bi izhajale iz članstva. Slovenija je s podpisom Sporazuma med Vlado Republike Slovenije in Evropsko organizacijo za jedrske raziskave (CERN) iz leta 2016 pridobila status »pridružene članice kot predhodne faze članstva«. Slovenija bo v polno članstvo predvidoma vstopila v drugi polovici leta 2024. Pomemben gospodarski vidik pridobitve statusa Republike Slovenije kot pridružene članice v predhodni fazi članstva je v tem, da omogoča poln dostop slovenske industrije do naročil CERN in s tem povezan prodor na zahtevne trge z izdelki z veliko stopnjo vloženega znanja, kar je pomemben tehnološko-gospodarski motiv. Polnopravno članstvo v CERN bo tudi olajšalo, okrepilo in razširilo sodelovanje in dejavnosti slovenskih znanstvenikov (zlasti s področja eksperimentalne fizike), obenem pa še dodatno okrepilo gospodarski motiv.

Na srečanju z vodstvi Novartisa ter Sandoza bo minister Han predvsem predstavil Slovenijo kot privlačno lokacijo za nadaljnjo investicijsko dejavnost, vključno z načrti slovenske vlade za izboljšanje poslovnega okolja ter dvig konkurenčnosti države. Minister Han bo med drugim tudi predstavil strateško ambicijo Slovenije, da se iz kompetentnega in zanesljivega dobavitelja razvije v inovativnega razvijalca rešitev, saj je Slovenija veliko vlagala v izobraževanje.

Na srečanju z ministrom Parmelinom bo v ospredju pogovor o obstoječem gospodarskem bilateralnem sodelovanju ter možnostih za poglobitev le-tega na različnih področjih z namenom diverzifikacije medsebojnega sodelovanja. Posebna pozornost v okviru pogovorov bo namenjena tudi o možnosti za sodelovanje na področju vesoljske industrije. Minister Han bo z ministrom Parmelinom tudi izmenjal informacije o aktualnih razmerah v gospodarstvu.

Minister Han se bo z delegacijo udeležil še turistično-promocijskega dogodka »Roadshow Švica – workshop Bern 2024« v Bernu, ki ga organizira STO oziroma Predstavništvo STO v Nemčiji in v uvodu nagovoril prisotne. Na dogodku se bo Slovenija predstavila kot turistična destinacija, sledila bo delavnica.

1. **Sestava delegacije**

Predvidena delegacija je:

* Matjaž Han, minister, Ministrstvo za gospodarstvo, turizem in šport, vodja delegacije;
* mag. Petra Culetto, vodja Kabineta ministra, Ministrstvo za gospodarstvo, turizem in šport, članica delegacije;
* Jernej Salecl, generalni direktor, Direktorat za industrijo, podjetništvo in internacionalizacijo, Ministrstvo za gospodarstvo, turizem in šport, član delegacije;
* Jernej Kovač, vodja Službe za odnose z javnostmi, Ministrstvo za gospodarstvo, turizem in šport, član delegacije;
* Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.

S strani Veleposlaništva Republike Slovenije v Švici bo delegacijo spremljal mag. Iztok Grmek, veleposlanik.

1. **Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, nočitev, tolmačenja, dnevnic ter ostalih stroškov znašajo največ 10.000,00 EUR.